

 Republika Hrvatska

 Općinski sud u Vinkovcima

Trg bana Josipa Šokčevića 17

 32100 Vinkovci

 OIB: 77561654785

Broj: 41 Su-47/2022-35.

Vinkovci, 10. ožujka 2022.

POZIV ZA DOSTAVU PONUDE

U postupku jednostavne nabave

E-zaprimanje dokumentacije, ispis i kuvertiranje u okviru poštanskih usluga

 Naručitelj, Općinski sud u Vinkovcima, Trg bana Josipa Šokčevića 17, OIB: 77561654785, odlukom broj 41 Su-47/2022-2. od 27. siječnja 2022. pokrenuo je postupak jednostavne nabave roba, a za koji sukladno članku 12. stavku 1. točke 1. Zakona o javnoj nabavi (Narodne novine broj: 120/16) nije obvezan provesti jedan od postupaka propisan Zakonom o javnoj nabavi, s obzirom da je procijenjena vrijednost predmeta nabave manja od 200.000,00 kuna, odnosno 500.000,00 kuna bez poreza na dodanu vrijednost.

 Ovim putem pozivaju se zainteresirani gospodarski subjekti na dostavu ponude sukladno slijedećim uvjetima i zahtjevima:

1. OPĆI PODACI
2. Podaci o naručitelju:

Općinski sud u Vinkovcima

Vinkovci, Trg bana Josipa Šokčevića 17

OIB: 77561654785

MB: 03301818

Broj telefona: 032/341-111

Broj telefaksa: 032/332-318

Internetska stranica: <https://sudovi.hr/hr/osvk/>

Adresa elektroničke pošte: ured.predsjednika@osvk.pravosudje.hr

1. Osobe zadužene za kontakt

Kontakt osoba: Ljiljana Kovač

Telefon: 032/341-154

e-mail: ljiljana.kovac@osvk.pravosudje.hr

1. Evidencijski broj nabave: 7/22

1. Procijenjena vrijednost nabave:

40.000,00 kn bez PDV-a

1. Vrsta postupka nabave

Jednostavna nabava s ciljem sklapanja ugovora na rok od 12 mjeseci

1. PODACI O PREDMETU NABAVE
2. Opis predmeta nabave

Prihvat, elektronička distribucija, materijalizacija te otprema pošiljaka distributeru radi njihove otpreme, odnosno dostave primateljima

1. Količina predmeta nabave

Prema troškovniku u prilogu

Naručitelj se ne obvezuje na realizaciju navedenih količina u cijelosti. Stvarna realizacija ovisit će o potrebama naručitelja

1. Opis predmeta nabave
* Predmet nabave je usluga zaprimanja, ispisa i kuvertiranja dokumenata koje informatički sustav Naručitelj generira digitalno potpisani dokument te istog šalje u pre-definiranom formatu u servis pružatelja usluga. U trenutku digitalnog potpisivanja na dokument informatički sustav postavlja jedinstveni QR kod koji će biti poveznica između fizičkog i digitalnog dokumenta, odnosno link na original dokumenta.
* Pružatelj će svakim radnim danom do 23.59 sati putem web servisa zaprimati digitalne podatke iz sustava Naručitelja. Za sve zaprimljene digitalne podatke IT sustav Pružatelj usluge povratno šalje informaciju prema sustavima Naručitelja o uspješnom zaprimljenim digitalnim podatcima. Elektronički podaci koje sustavi Naručitelja šalju sastoje se od meta podataka u XML datoteci i sadržaja u PDF formatu.
* Svi digitalni podatci zaprimljeni do navedenog vremena biti će obrađeni u sustavu pružatelja usluge na način da će se iz zaprimljenih digitalnih podataka kreirati pošiljka sukladno zahtjevu Naručitelja. Svakoj kreiranoj pošiljci dodijelit će se jedinstveni broj pošiljke koji će se servisno poslati u sustav Naručitelja. Ako je neki od zaprimljenih digitalnih podataka neispravan ili nepotpun u smislu formata i/ili sadržaja, te nije moguća njegova daljnja obrada, takva pošiljka će bit označena kao greška i neće biti poslana na materijalizaciju.
* Dokument koji se ispisuje i kuvertira mora sadržavati slijedeći set minimalnih podataka:
* OIB primatelja
* Ime i prezime
* Ulica i kućni broj
* Poštanski broj
* Mjesto
* Naselje
* Tip postupka
* Tip dostave
* e-spis ID zahtjeva
* QR kod
* Ispisivanje i kuvertiranje dokumenta mora biti moguće za slijedeće vrste postupaka:
* Parnični/ovršni (po potrebi dopisati sve vrste podpostupaka, npr. Izvanparnični i sl.)
* Zemljišno-knjižni
* Kazneni
* Prekršajni
* Upravni
* Ispisivanje kuverti mora biti moguće za slijedeće vrste dostave, sukladno načinu dostave propisanom Zakonom:
* Osobna
* Posredna
* Sustav mora podržavati kako pojedinačno slanje/primanje dokumenata tako i grupno (bulk)
* Ukoliko je određeni digitalni dokument potrebno fizički uručiti na više različitih adresa, prema pružatelju usluga ispisa i kuvertiranja servisu je potrebno poslati isto toliko digitalnih dokumenata
* Informatičkom sustavu Naručitelja potrebno je osigurati web servis prema kojem će isti upućivati upite o statusu proslijeđenih pošiljaka. Povratna informacija servisa pružatelja usluga ispisa i kuvertiranja mora minimalno sadržavati slijedeće informacije:
* Broj za praćenje pošiljke
* Status (mogući statusi: zaprimljeno, isporučeno, nije isporučeno)
* Time stamp statusa
* Digitalno zaprimljeni dokument u servis pružatelja usluga ispisa i kuvertiranja potrebno je digitalno potpisati čime će se nedvojbeno sačuvati integritet istoga na putu od pošiljatelja do prijema u servis pružatelja usluga ispisa i kuvertiranja
* Svi digitalno zaprimljeni dokumenti upućivat će se na materijalizaciju (ispis/kuvertiranje, fizička dostava)
* Elektronički dostavljene pošiljke tiskaju se na papir formata A4, obostrano, u crno bijeloj tehnici (c/b), te se stavljaju u zasebne omotnice/kuverte dogovorenog formata i opisa (definirati će se Protokolom) s povratnicom. Ovisno o tipu postupka, postoji predefinirani izgled kuverte za koji je moguće sustavu pružatelja usluge omogućiti definiranje templatea/obrasca s očekivanim statičnim podacima za svaki od mogućih tipova postupka
* Nastavno na ispisni proces, potrebno je da dokument sadrži bar kod s podacima o primatelju, kako bi tiskara mogla upariti rješenje i primatelja čije podatke otiskuje na kuverti
* Digitalni podaci koji su zaprimljeni radnim danom do 23.59 sati putem web servisa materijaliziraju se i otpremaju slijedeći radni dan najkasnije do 16 sati.
1. PONUDA
2. Ponuditelj popunjava troškovnik u prilogu. Ispunjava jedinične cijene za sve stavke, ukupne cijene stavke te cijenu ponude za cjelokupan predmet nabave
3. Način dostave ponude

Ponuda se predaje neposredno u pisarnici naručitelja ili preporučenom pošiljkom na adresu naručitelja s naznakom „PONUDA ZA POSTUPAK NABAVE- NE OTVARAJ“ ili na adresu elektroničke pošte: ljiljana.kovac@osvk.pravosudje.hr

Ponuda bez obzira na način dostave mora biti dostavljena naručitelju najkasnije do 18. ožujka 2022. do 14,00 sati.

Otvaranje ponuda nije javno.

1. Cijena ponude

Jedinične cijene iz ponude su nepromjenjive. Ponuditelj izražava cijenu ponude brojkama u kunama.

U cijenu ponude moraju biti uračunati svi troškovi i popusti.

Cijene iskazane u ponudi su fiksne i ne mogu se mijenjati tijekom perioda važenja ponude.

1. Ponuda treba sadržavati
* Ponudbeni list (prilog 1.)
* Troškovnik (prilog 2.)
1. Rok valjanosti ponude

30 dana od isteka roka za dostavu ponude

1. Rok, način i uvjeti plaćanja

Plaćanje će se vršiti jedanput mjesečno u roku od 30 dana od dana zaprimanja računa za stvarno pružene usluge putem Fininog servisa e-račun

1. Kriterij za odabir ponude

Ukoliko ponuditelj zadovolji tehničke specifikacije iz točke 8. prihvatiti će se ponuda najpovoljnijeg ponuđača te predložit sklapanje ugovora s istim.

1. Dodatne informacije i objašnjenja, te izmjene Poziva za dostavu ponuda

Naručitelj može u svako doba, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti ovaj Poziv za dostavu ponuda. Naručitelj će nastojati, ali nema obavezu odgovoriti na upit ponuditelja.

Naručitelj će dodatne informacije i objašnjenja objaviti na isti način kao i Poziv.

1. Ostale napomene

Na postupak provedbe nabave žalba nije dopuštena.

Naručitelj zadržava pravo poništiti ovaj postupak nabave u bilo kojem trenutku, a sve bez ikakvih obveza ili naknada bilo koje vrste prema ponuditelju.

 Povjerenstvo za pripremu i provedbu

 postupka jednostavne nabave